L’UJI reconeix l’esforç dels esportistes universitaris en la Festa de l’Esport



[Valencià](#0)
[Español](/upo/rest/publicacion/idioma/es?urlRedirect=https://www.uji.es/esports/base/arxiu/noticies/2023/12/fest-esport/&url=/esports/base/arxiu/noticies/2023/12/fest-esport/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/esports/base/arxiu/noticies/2023/12/fest-esport/&url=/esports/base/arxiu/noticies/2023/12/fest-esport/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/esports/base/arxiu/noticies/2023/12/fest-esport/&url=/esports/base/arxiu/noticies/2023/12/fest-esport/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/esports/base/arxiu/noticies/2023/12/fest-esport/&url=/esports/base/arxiu/noticies/2023/12/fest-esport/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Esports](/esports/)

## L’UJI reconeix l’esforç dels esportistes universitaris en la Festa de l’Esport En l’acte s’han lliurat els trofeus de les competicions internes, distincions als medallistes en els Campionats d’Espanya Universitaris i els xecs de les beques de la Càtedra Endavant Villarreal C.F. de l’Esport

22/12/2023 |
SE

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge fest-esport FestaEsport-04
Diapositiva actual

Recurs d'imatge fest-esport FestaEsport-05

Recurs d'imatge fest-esport FestaEsport-06

Recurs d'imatge fest-esport FestaEsport-10

Recurs d'imatge fest-esport FestaEsport-07

* [![ fest-esport FestaEsport-04](/esports/base/arxiu/noticies/2023/12/fest-esport/FestaEsport-04.jpg)](#)
* [![ fest-esport FestaEsport-05](/esports/base/arxiu/noticies/2023/12/fest-esport/FestaEsport-05.jpg)](#)
* [![ fest-esport FestaEsport-06](/esports/base/arxiu/noticies/2023/12/fest-esport/FestaEsport-06.jpg)](#)
* [![ fest-esport FestaEsport-10](/esports/base/arxiu/noticies/2023/12/fest-esport/FestaEsport-10.jpg)](#)
* [![ fest-esport FestaEsport-07](/esports/base/arxiu/noticies/2023/12/fest-esport/FestaEsport-07.jpg)](#)

La Universitat Jaume I ha celebrat una nova edició de la Festa de l'Esport, un acte de reconeixement als esportistes universitaris que ha comptat amb la presència de la rectora de l'UJI, Eva Alcón; el membre del Departament de Relacions Institucionals del Villarreal C. F., Marcos Senna; els vicerectors d’Infraestructures i Sostenibilitat, Vicent Cervera; la vicerectora d’Estudiantat i Vida Saludable, Mamen Pastor, i la vicerectora d’Estudis i Formació Permanent, Isabel García Izquierdo, a més del cap del Servei d’Esports, Carlos Hernando.

En la seua intervenció, la rectora de l’UJI ha recordat que, des dels seus inicis, la Universitat ha sigut conscient del significatiu paper que té l’esport en la vida acadèmica i en el desenvolupament integral de l’estudiantat universitari. En aquest sentit, Eva Alcón ha refermat «el compromís de l’equip de govern de donar continuïtat a l’aposta per l’esport universitari i contribuir a assolir reptes de futur», com ara el manteniment dels nivells d’equitat en l'accés i suport financer als programes esportius; la promoció de la igualtat de gènere en l'esport universitari; una plena integració acadèmica de la pràctica esportiva i de les responsabilitats competitives; un increment dels nivells d’accés i participació de l’estudiantat; o una integració efectiva de la tecnologia en la gestió i desenvolupament dels programes esportius universitaris.

Així mateix, la rectora ha agraït la professionalitat i esforç del personal del Servei d’Esports i la implicació i col·laboració del Villarreal C.F., que dona suport als esportistes de l’UJI a través de la Càtedra Endavant. A més, ha felicitat els esportistes que han participat en les competicions i els beneficiaris i beneficiàries de les beques de la Càtedra.

Per la seua part, Marcos Senna ha felicitat els esportistes de l’UJI pel seu «esforç i disciplina perquè no és fàcil compaginar estudis i esport» i ha assenyalat que «des del Villarreal C.F. estem molt satisfets amb aquest projecte i la voluntat del club és continuar donant suport als esportistes».

En la festa s’han lliurat els trofeus als campions i campiones de lliga de les competicions internes del curs 2022-2023 de 12 modalitats esportives, amb 35 competicions diferents, que han comptat amb la participació de 1.966 jugadors i jugadores. Cal destacar els més de 1.800 partits jugats i la gran participació amb 90 equips en les lligues de futbol sala i futbol 7 i 120 parelles en les de pàdel.

A més, s’han lliurat els xecs a tots els beneficiaris de les beques de la Càtedra Endavant Villarreal C.F. de l'Esport de l'UJI que aquest curs ha repartit 30.000 euros entre l’estudiantat de la Universitat. Enguany han rebut els xecs un total de 77 esportistes, deu més que a l'edició anterior. Així, s'han beneficiat 40 dones i 37 homes, amb una dotació econòmica mitjana de 389 euros fins a un màxim de 1.000 euros.

Els esportistes que han rebut les beques corresponents a 18 modalitats diferents. La modalitat que més esportistes becats ha obtingut és l'atletisme amb 27 becats. Després li segueixen en nombre els esportistes de les modalitats d'handbol, futbol i natació. Altres modalitats són aeronàutica, esgrima, halterofília, hoquei, judo, karate, muntanya i escalada, patinatge, pesca, pilota, piragüisme, rugbi, taekwondo i tenis.

Quant a estudis, els esportistes estan matriculats en 25 graus diferents. Les titulacions més cursades són la de Mestre/a i Ciències de l’Activitat Física i l’Esport amb 11 esportistes i seguides de Medicina i el grau en Enginyeria en Disseny Industrial i Desenvolupament de Productes amb cinc. El centre amb més esportistes becats és la Facultat de Ciències Humanes i Socials seguit per l’Escola Superior de Tecnologia i Ciències Experimentals i la Facultat de Ciències de la Salut.

En l'acte també s’han destacat els èxits de la Universitat en els Campionats Autonòmics d'Esport Universitari (CADU) i els Campionats d'Espanya Universitaris (CEU). En els CADU l'equip de futbol masculí ha sigut campió autonòmic i en els Campionats d'Espanya Universitaris l’UJI ha guanyat un total de 12 medalles: dues medalles d’or, cinc medalles d’argent i sis medalles de bronze.

[Fotografies](https://www.uji.es/com/fotonoticies/arxiu/2023/12/gala_deporte_2023/)

Informació proporcionada per:
[Servei d'Esports](/serveis/se/)

Informació general

[Pàgina principal del Servei d'Esports](http://www.uji.es/serveis/se/)
[Presentació](https://www.uji.es/serveis/se/base/web-se/el-servei-desports/benvinguda/)
[Estructura i informació](https://www.uji.es/serveis/se/base/web-se/el-servei-desports/organigrama/)
[Carta de serveis](https://www.uji.es/serveis/se/base/web-se/el-servei-desports/cartadeserveis/)
[Premis i distincions](http://www.uji.es/serveis/se/infogeneral/merits_obtinguts)

Àrees del Servei d'Esports

[Activitats](https://www.uji.es/esports/base/activitats/)
[Competicions](https://www.uji.es/esports/base/competicio/)
[Cursos, jornades, tallers i congressos](https://www.uji.es/esports/base/formacio/2024/segon-semestre/)
[Instal·lacions (reserves, horaris i preus)](https://www.uji.es/esports/base/instalacions/)

Noves targetes

[Targetes i abonaments](https://www.uji.es/esports/base/altres/targetaesportiva/)
[Targeta Activitats UJI](https://www.uji.es/esports/base/altres/targetaesportiva/td-actividades/)
[Targeta Esportiva UJI](https://www.uji.es/esports/base/altres/targetaesportiva/td-uji/)
[Targeta Esportiva UJI +](https://www.uji.es/esports/base/altres/targetaesportiva/td-uji-plus/)
[Tarifes](https://www.uji.es/esports/base/altres/preus/)

Altres

[Bicicletes: préstec i pàrquing](https://www.uji.es/esports/base/altres/bicicletes/)
[Fotografies](https://www.flickr.com/photos/129842190@N04/albums/)
[Programa Treball Saludable](https://www.uji.es/esports/base/altres/treball-saludable/)
[Projectes d'investigació saludable](https://www.uji.es/esports/base/altres/projectesinvestigacio/)

Contacte

[Contacte](https://www.uji.es/serveis/se/base/web-se/el-servei-desports/organigrama/)
[Bústia de suggeriments](https://www.uji.es/esports/base/altres/bustia/)
[Xarxes socials](https://www.uji.es/esports/base/altres/xarxes_socials/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00